E kꞌia winaq e bꞌenaq pa ri tinimit Jerusalén che ri nimaqꞌij Pascua.
Chukabꞌ qꞌij xkito chi ri Jesús kopan na pa ri tinimit.
Te riꞌ xkijol u xaq taq palmas,
xkikꞌam bꞌik,
xebꞌeꞌ kꞌu chukꞌulaxik ri Jesús.
Ko xechꞌawik,
xkibꞌij:
¡Chnimarisax u qꞌij ri Dios!
¡Utz re ri petinaq pa ru bꞌiꞌ ri Qajaw Dios!
¡Tewchital bꞌaꞌ ri nim taqanel pa ki wiꞌ ri winaq aj Israel!
—xechaꞌ.
Ri Jesús xuriq jun burro,
xkiejen kꞌu chrij,
jas ri kubꞌij ru Loqꞌ Pixabꞌ ri Dios ri Tzꞌibꞌtalik:
Mixej iwibꞌ,
winaq aj Sión.
¡Chiwilampeꞌ!
Petinaq ri Jun
ri kätaqan na pi wiꞌ,
kiejeninaq chrij jun burro,
—kächaꞌ.
Pa taq ri qꞌij riꞌ ru tijoxelabꞌ ri Jesús man xkichꞌobꞌ tä ri tajin käbꞌantajik.
Te kꞌu riꞌ aretaq xnimarisax u qꞌij ri Jesús,
xnaꞌtaj chke chi ronojel waꞌ ri kilom are tzꞌibꞌtal loq chrij ri Areꞌ,
ronojel kꞌut bꞌantajinaq.
Ri winaq ri e kꞌo rukꞌ ri Jesús aretaq xusikꞌij loq ri tat Lázaro pa ri muqubꞌal,
xukꞌastajisaj kꞌu chkixol ri käminaqibꞌ,
xkitzijoj waꞌ ri xkilo.
Rumal riꞌ ri winaq xebꞌel loq chukꞌulaxik ri Jesús,
rumal chi xketamaj we kajmabꞌal etal riꞌ ri xubꞌano.
Are kꞌu ri tataꞌibꞌ fariseos xkibꞌij chbꞌil taq kibꞌ:
Kil bꞌaꞌ alaq chi man kꞌo tä jas kujkowin chubꞌanik.
¡Chilampe alaq!
Konojel ri winaq kebꞌeꞌ rukꞌ,
—xechaꞌ.